Lav et referat af nedenstående tekst:

Tekst:
I Brønderslev var der i søndags tre brande med kort tids mellemrum i samme boligområde. Politiet og brandvæsen rykkede ud og fik stoppet røgudviklingen. Det stod hurtigt klart, at en 8-årig dreng fra området havde noget at gøre med mindst en af brandene. Det erkendte han over for politiet. Ifølge Kristian Nørgaard Thomsen, der er politikommissær hos lokalpolitiet i Frederikshavn, var drengens 5-årige lillesøster også involveret. - Patruljerne var ude og tale med dem i søndags, og der sker ikke mere fra vores side af, siger Kristian Nørgaard Thomsen og oplyser, at sagen er videregivet til de sociale myndigheder. To af brandene var ganske små, og fandt sted på Rasmus Rask Vej og Thorvaldsenvej. Det var angiveligt aviser, der blev brændt af. Men den tredje brand var i en kælder i en boligblok på Knudsgade, og der blev udviklet kraftig røg. Der skete ikke skade på fast ejendom eller personer.

Referat:
Søndag eftermiddag var der tre påsatte brande i Brønderslev. En 8-årig dreng og hans 5-årige lillesøster står bag.